पशुपालकों तक पहुंचेंगे राजुवास के अनुसंधान
वेटरनरीविश्वविद्यालय (राजुवास) की ओर से पशुपालन के क्षेत्र में किए जा रहे अनुसंधान और नवाचारों को उरमूल ट्रस्ट पशुपालकों तक पहुंचाने में अपनी सहभागिता निभाएगा।
राजुवास द्वारा किसानों-पशुपालकों के हित में किए जा रहे तकनीकी विकास को अंतिम लाभार्थी तक पहुंचाने में ट्रस्ट सहयोगी बनेगा। राजुवास और ट्रस्ट के बीच इस आशय का एक एमओयू किया गया है। वेटरनरी विवि के कुलपति प्रो.ए.के.गहलोत और ट्रस्ट के सचिव अरविंद ओझा ने कुलपति सचिवालय में सोमवार को एमओयू पर दस्तखत किए। एमओयू के तहत दोनों मिलकर पशुपालन के क्षेत्र में दुग्ध उत्पादन और विपणन की अच्छी प्रेक्टिसेज को बढ़ावा देंगे। इस दौरान वेटरनरी कॉलेज के अधिष्ठाता प्रो.त्रिभुवन शर्मा, निदेशक पीएमई प्रो.ए.पी.सिंह, उरमूल ट्रस्ट के प्रोजेक्ट समन्वयक डॉ. एस.एस.राठौड़ मौजूद थे।
hin_Deva hin_Deva hin_Deva